
A 
lgun siman atras AWEMainta a publica e informe cu pa un 
motibo desconoci, Minister di Husticia, Rocco Tjon a tuma 
e decision ‘peculiar’ di nombra un di e famoso “management 
team” pa atende cu maneho di KIA. 


Den un declaracion na prensa algun siman atras, Minister di 
Husticia a informa cu salida Director Gino Winklaar, a tuma luga 
a base di su propio peticion ya cu su persona lo a solitica pa un 
otro posicion den servicio di gobierno. 


Awor ta bin resulta cu ningun momento ex director Winklaar lo a 
solitica pa un otro posicion pero ta Minister Rocco Tjon a dicidi di 
bay over na nombra un “management team” pa dirigi KIA, mien- 
tras cu no tabatin motibo of hustificacion pa e cambio aki wordo 
introduci. Pa colmo e ex director di KIA, desde cu el a wordo 
nombra dia 7 di Juni di 2019 dor di ex Minister di Husticia, Andin 
Bikker y el a bin ta hibando un maneho efectivo ya den su prome 
aña di servicio den e posicion, Winklaar a logra di atende y solu- 
ciona diferente reto y problema cu KIA tabata conoce. 


Mas c’un aña despues, Minister Bikker a entrega Gino 
Winklaar e ‘Landsbesluit’ oficial na luna di 2020 
como Director di KIA y el a ser elogia e momento 
ey pa cambionan cu el a cuminsa introduci den 
maneho di e centro coreccional. 


Den un publicacion cu a sali den prensa relaciona 
cu entrega di e Landsvbesluit aki, a reconoce e 
hecho cu e maneho di e director nobo, a percura 
pa cambionan significativo caminda na 


2021un comision di inspeccion di husticia di Hulanda, a traha 
un rapport positivo riba KIA. Pa colmo durante di entregamento 
di e Landsbesluit na sr Winklaar, a bin dilanti e hecho cu for di 
2010 te cu 2017, KIA no a haya e atencion necesario cu esaki 
tabata exigi pero aki tin cu mustra cu den e periodo cu cosnan 
NO a cana bon, tabatin un periodo cu KIA tabata bou direccion di 
e actual Minister di Husticia, Rocco Tjon ‘himself.’ 


MANAGEMENT TEAM 
Awor diripiente e mesun Minister Tjon ta dicidi cu ta na su luga 
pa introduci un “management team” na KIA pero sin duna un 
hustificacion pa e cambio aki. 
Loke ta haci e decision controversial ta e hecho cu Minister ta 
dicidi pa un ekipo di 5 persona pa atende cu maneho di e prizon 
pero den e grupo aki e mesun director Winklaar cu e mandatario 
ta reemplasa, ta forma parti di e grupo aki. 


Cu otro palabra, e propio Gino Winklaar supuestamente hunto 
cu e management team di Minister Tjon, lo tin cu coregi su 
propio maneho, pues un situacion ridiculo y sin sentido. Ta 
mas cu claro cu sr Winklaar a rechasa e payasada aki 
y a pidi pa un cambio di funcion caminda probable- 
mente e lo bay bira director di Guarda Nos Costa. 


Di con Minister di Husticia a dicidi pa introduci 
un cambio na KIA cu e management team ta 
nada mas y nada menos cu “hincamento di 
nos hendenan” den cualkier posicion, algo 
cu gobierno di MEP a bin ta haciendo pa 
algun tempo caba. 


Minister di Husticia no a papia berdad 


Director di KIA ningun momento a solicita pa otro funcion 


A 
yera tardi a tuma luga un accion hudicial caminda un grupo 
grandi di funcionarionan di diferente departamento, a haci 
un entrada en busca di pruebanan relaciona cu actonan casti- 
gabel pa ley. 
Ta trata aki na negoshi y cas di Gigi Helder kende ta director di 
e compania cu ta entrega carga y caminda nan ambos sitio a 
confisca cantidad di material, tanto documento como comput- 
ernan pa asina investiga e pista cu autoridadnan tin den e 
caso aki. E proceso aki a tuma algun ora caminda a paralisa e 
compania por completo, sacando trahadonan for di oficinanan y 
no a permiti ningun hende subi e tereno mas y tampoco permiti 
trabounan continua. 
Den oranan mas atardi, Ministerio Publico a emiti un comunicado 


di prensa den cual ta ser informa cu Hues Comisario a conduci 
un accion hudicial pa listra na un compania cu a resulta di tas 
FAST Delivery y tambe na un cas di famia na Esmeralda na unda 
e sospechoso Helder ta residencia. 
Segun e comunicado aki, a confirma cu a bay over na deten- 
cion di sr Helder di 59 aña di edad pero no a specifica kico ta e 
puntonan pa cual a detene e sospechoso y si e caso aki tin un 
nomber caba. 
Den pasado como parti di e investigacion contra di ex Minister 
Otmar Oduber, tambe a haci entrada hudicial na oficina di FAST 
Delivery y a confisca tanto aparato como documentonan cu mien- 
tras tanto a ser entrega bek na e compania. 
Ministerio publico no a duna mucho detaye pero sin a informa 
cu e investigacion tin di haber cu labamento di placa, loke a 
sorprende hopi hende ya cu recientemente e compania aki mes a 
coopera cu autoridadnan caminda a confisca un container yen di 
saco di hariña den cual tabatin cocaina mescla. 


Despues di entrada hudicial 
a detene director di FAST 

E 
Comisionado principal di Nacionnan Uni pa Derecho Hu- 
mano, Volker Turk, a pidi e gobiernonan di Aruba y Cor- 
sou pa atende e riesgonan di proteccion p’e migrantenan 
Venezolano. 


Den un informe presenta dia 4 di juli, e funcionario a referi 
n’e situacion cu a genera na final di 2022 cu e reapertura 
gradual di e fronteranan entre Venezuela y e paisnan bisiña, 
manera ex-Antias Hulandes y Colombia. 


Turk ta sostene cu e decision aki ta representa un avance 
significativo cu por trece resultado positivo p’e region, y ta 
agrega cu e migrantenan Venezolano “hopi biaha ta biaha 
den condicion peligroso y ta keda exponi na maltrato y viola- 
cion di derecho humano na frontera y riba e rutanan migra- 
torio.” 


PORCENTAHE 
Encuanto Aruba y Corsou, e plataforma R4V, cu ta reuni e 
organisacionnan di ayuda humanitario, a constata na juni 
cu 17 mil persona a sali fo’i Venezuela pa Aruba y 14 mil a 
sali pa Corsou. Aunke e cantidad aki ta abao compara cu e 
otro paisnan, den termino porcentual, e Venezolanonan ta 
representa mas cu diescinco porciento di e poblacion riba e 
islanan aki. 


Esaki t’e prome referencia cu e oficina di Nacionnan Uni ta 
haci n’e problema migratorio Venezolano. 


E director ehecutivo di e Observatorio di Diaspora Venezolano, 
Alejandro Oropeza, a adverti cu e pesar di e reapertura, e 
masanan di migrante Venezolano ta exponi na violacion di 
derecho humano den e medida cu e zonanan di acogida ta 
conta cu e recursonan limita den e areanan manera servicio 
publico y trabao. 


Oropeza ta argumenta cu e cos a complica pasobra Aruba, 
Corsou y hasta Boneiro for di un tempo caba, ta isla cu ta 
ricibi beneficio grandi di e bishita di e Venezolanonan. 


“Despes di esey, a cuminsa un ceramento p’e oportuni- 
dadnan di e Venezolanonan ey, cu no ta coincidi cu e aporte 
di e Venezolanonan di e desaroyo di e islanan aki,” el a bisa. 


Segun Oropeza, a comproba cu e procesonan migratorio 
ta beneficia e paisnan di acogida, ya cu den su mayoria ta 
envolvi hoben di edad productivo. 


Ta recomenda “regula e status migratorio” di e Venezolanonan 
cu ta biba riba e islanan aki pa nan por sali di e informalidad 


y participa den e economia. Esaki tambe ta rekeri e regula- 
cion di e relacionnan consular entre e islanan y Venezuela. 


ACTUA PROME 
E experto internacional Feliz Arellano a adverti cu e reaper- 
tura di e fronteranan entre Venezuela y e islanan lo enfoca 
principalmente riba aspecto comercial. Segun e, lo mantene 
e mecanismonan di filtramento di e migrantenan (manera 
visa y vigilancia policial). 


E reapertura di e fronteranan a reactiva e comercio entre 
Venezuela y e islanan. “E islqanan aki a aumenta e controlnan 
a base cu nan ta busca pa evita e efecto cu ya ta sintiendo na 
Colombia, Chile, Ecuador y Peru. Nan lo haci tur cos posibel 
p’e yegada no ta facil,” el a subraya. 


El a señala cu e paisnan sa ta contento pa ricibi e migrant- 
enan profesional, forma den nan pais di origen, cu lo aporta 
“n’e capital humano.” 


“Pero loke Latino America a biba den e ultimo añanan ta 
un diaspora p’e desbalanse economico di Venezuela, di un 
modelo cu ta destrui oportunidad. 


Y hopi hende a migra en busca di mayor condicion di bida. 
Mi no ta kere cu e islanan aki lo kier alberga e sectornan aki 
pasobra nan desaroyo industrial ta hopi limita,” el a bisa. 


Derecho humano di Venezolano 

SUNDAY BRUNCH 


C 
aida di Gabinete Mark Rutte IV no tabata un sorpresa diabierna ultimo, al 
contrario pa algun luna caba tin friccion entre partidonan cu tabata forma 
parti di e coalicion pero semper a logra di alivia e tension y a sigui traha hunto. 


Diabierna ultimo ta parce cu Rutte su “buchi a yena” y “awa a pasa hariña” loke 
a pone e Prome Minister Hulandes, di entrega retiro di su gobierno na Rey Willem 
Alexander. Tabata existi otro posibilidad cu Rutte lo por a haya cooperacion di 
otro partidonan pa mantene un mayoria den Parlamento pero e hecho ta cu e 
Prome Minister Hulandes den su di cuater periodo como na cabes di gobierno, ya 
no ta mira e necesidad pa sigui dilanti, caminda constantemente den su ultimo 
dos gabinetenan, el a confronta varios conflicto cu el a logra di soluciona. 


E situacion aki sin duda tambe a ser discuti hopi den arena politico aki na Aruba 
y sigur e ultimo confrontacion cu a surgi algun siman atras entre Minister Ursell 
Arends y Prome Minister Evelyn Wever Croes, cual tabata un situacion bergon- 
soso. Ta conoci cu relaciona cu e proyecto di construccion di un beach dilanti di 
Embassy Suites, Minister Arends a dicidi di apoya Aruba Birdlife Conservation 
cu no kier pa e hotel traha riba e beach na otro banda di caminda, ya cu kier 
proteha naturalesa. 


Minister Ursell Arends a dicidi di interveni, el a bay na e sitio a scucha tur loke a 
wordo discuti y den oranan di merdia, e mandatario a bay di acuerdo pa hunto 
cu ABC inicia un caso sumario contra di e compania cu tabata ehecuta e trabou 
di construccion. 
Sinembargo kisas pa su “inocencia” Minister Arends a dicidi di forma un frente 


Marke Rutte y Ursell Arends 


Uno tin curashi e otro no tin nocion di kico ta integridad 


hunto cu ABC di Gregg Peterson den e caso 
entrega contra di e propio gobierno di cual e ta 
forma parti di dje, loke ta nifica cu Prome Minister 
Evelyn Wever Croes tambe lo mester a bin dilanti 
y duna cuenta. 
Tabata un eror historico, un eror sin precedente 
den politica aki na Aruba y caminda Minister 
Arends a dicidi di actua sin pensa, sin busca 
conseho huridico aparentemente y a entrega e 
keho contra di su propio gobierno. 


MOTIBO VALIDO 
Prome Minister Evelyn Wever Croes a reacciona 
diasabra riba e keho entrega contra di su gobierno 
pa un colega Minister y a surgi pa un momento 
un situacion di crisis y den oranan tempran di 
dialuna, Minister Arends a coregi e eror grandi 
aki, retirando e denuncia cu su persona a entrega 
contra su propio gobierno. 


Cos no a caba eynan ya cu Minister Arends a 
wordo avisa pa su mes coregi e eror aki y atende 
publicamente cu esaki loke el a haci tambe pero 
sin cu el a carga consecuencia di loke el a haci. 
Hecho ta cu dor di entrega e keho contra di Prome 
Minister kende tabata esun cu a aproba e permiso 
pa Embassy Suites pone un beach na e sitio, 
Minister Arends a tilda e lider di MEP, e mandatario 
encarga cu naturalesa di e pais, ta confirma cu 
Evelyn a viola leynan existente pa loke ta protec- 
cion di naturalesa. 


Retirando e denuncia pa e no mester bay cas y 
perde su posicion di Minister, e lider di RAIZ kende 
na mes momento ta Minister di Integridad a dicidi 
di pone su propio credibilidad un banda pa asina 
keda den un gobierno caminda su partner di 
coalicion, na cantidad di ocasion a cuestiona su 
maneho pa loke ta desperdicio y otro asuntonan. 


Mark Rutte como Prome Minister a mustra curashi 
y acepta cu no tin espacio pa sigui goberna, sin 
cu a tilda su persona of partido di violacion di 
leynan existente pero Ursell Arends a tilda Prome 
Minister di a otorga un permiso contra interes 
general di e pais pero ta pretende cu tur e cosnan 
ey ta permisibel ya cu e stoel di Minister ta mucho 
bentahoso pa lanta cana bay pa sirbi interes di 
pueblo. 

Bekendmaking 


Van de Minister van Algemene Zaken, Innovatie, Overheidsorganisatie, Infrastructuur en Ruimtelijke Ordening 
en de Minister van Toerisme en Volksgezondheid. 


In aanmerking genomen hebbende: 


- 
dat het toerisme de grootste economische pijler is van het Land Aruba (het Land); 
- 
dat overheids-N.V. Aruba Ports Authority N.V. (APA) bij landsverordening is toevertrouwd met publieke taken. APA heeft voorts o.a. statutair 
ten doel de verwerving, aanleg en exploitatie van nabij de havens gelegen onroerende goederen, mede t.b.v. het bevorderen van het (cruise-) 
toerisme; APA kan in gemeld verband deelnemen in andere vennootschappen; 
- 
dat het Port City Oranjestad Development-project (hierna: PCOP) als doel heeft de ontwikkeling van het voormalig cargo terminal/havengebied 
gelegen in c.q. grenzend aan de cruise schip area, mede t.b.v. de bevordering van de (cruise)toerisme en sociaal economische groei voor Aruba; 
de realisatie van het PCOP vormt minimaal sedert 2008 een bestendig beleid van het Land en APA; 
- 
het POCP vindt oorsprong in de verhuizing van de cargo terminal naar Barcadera en is sedert 2008 herhaaldelijk bekendgemaakt; 
- 
dat APA een 100% dochtervennootschap heeft opgericht, de Aruba Port City Development N.V. (hierna: APD), welke zich gaat toeleggen op 
de ontwikkeling van het PCOP; 
- 
dat APA in gemeld verband het recht van erfpacht rustende op negentien percelen gaat prijsgeven, welke, tezamen met een beperkt aantal direct 
daaraan grenzende percelen, door het Land (weder) in erfpacht zullen worden uitgegeven aan APD; 


- 
dat t.a.v. bedoelde percelen in essentie dus overwegend sprake zal zijn van een op ruil gelijkende scenario, alsmede van allocatieve doelma- 
tigheid van eigendommen van het Land, voor het bereiken van beleidsdoelstelling PCOP; 
- 
dat ruim 40% van de percelen in het kader van het PCOP en ROPV zullen worden bestemd tot stedelijk groengebied en publieke ruimten; t.a.v. 
het resterend deel zal APD in het kader van het PCOP mededingingsruimte bieden aan potentiële gegadigden, met genoegzame openbaarheid 
m.b.t. de beschikbaarheid, de selectieprocedure, het tijdschema en de selectiecriteria. 


Wordt bekendgemaakt: 
dat ten aanzien van de betreffende percelen, op grond van bovengenoemde objectieve, toetsbare en redelijk te achten gronden, naar het oordeel van 
het Land Aruba bij voorbaat vaststaat of redelijkerwijs mag worden aangenomen dat in genoemd scenario slechts de 100% dochtervennootschap van 
de Aruba Ports Authority N.V., te weten de Aruba Ports Development N.V., op voorhand als de enige geschikt te achten gegadigde in aanmerking kan 
komen voor de (weder)uitgifte in erfpacht van bedoelde percelen, onder voorwaarde van verwezenlijking van de sedert 2008 bestendige beleidsdoelstel- 
ling zijnde het ‘Ports City Oranjestad Development-project’. 


Het Land en APA wensen 20 kalenderdagen na de datum van deze bekendmaking verdere stappen te ondernemen in het kader van genoemd beleids- 
voornemen. Met deze bekendmaking wordt uitvoering gegeven aan het arrest van de Hoge Raad d.d. 26 november 2021 (ECLI:NL:HR:2021:1778, het 
‘Didam-arrest’), indien en voor zover genoemd arrest in het onderhavig geval van toepassing moge zijn. 
Inzage m.b.t. de ligging en kadastrale omschrijving van de betreffende percelen is reeds in het verleden geboden. In het kader van de aard van deze 
bekendmaking wordt wederom gelegenheid daartoe geboden: inzage kan op afspraak worden verkregen ten kantore van de Directie Infrastructuur en 
Planning (DIP). Indien inzage binnen 20 kalenderdagen na deze bekendmaking wordt verzocht, zal de periode van 20 kalenderdagen aanvangen vanaf 
de dag der inzage. 


Rechtsmiddelenclausule: het staat eenieder die zich in essentie niet kan vinden in het oordeel van het Land dat op grond van bovengenoemde moti- 
vering en binnen de aan het Land toekomende beleidsruimte bij voorbaat vaststaat of redelijkerwijs mag worden aangenomen dat in genoemd scenario 
van allocatieve doelmatigheid van eigendommen voor het bereiken van een bestendige beleidsdoelstelling, zijnde het PCOP, slechts APD als gegadigde 
voor de (weder)uitgifte in erfpacht van de betreffende percelen in aanmerking kan komen*, vrij om binnen 20 kalenderdagen na publicatie van deze 
bekendmaking c.q. na een tijdig aangevraagde en gegeven inzage, een kort geding procedure aanhangig te maken bij het Gerecht in Eerste Aanleg van 
Aruba. 


*Disclaimer: deze bekendmaking geschiedt ter uitvoering van de richtlijnen voortvloeiende uit genoemd arrest van de Hoge Raad en is van informa- 
tieve, niet-bindende aard. Deze bekendmaking betreft dus geen rechtshandeling, noch is het de bedoeling hiermee enigerlei verwachting op te wekken 
dat indien machtiging zal zijn bekomen of aan voorwaarden voldaan, enige rechtshandeling zal worden verricht. 

D 
espues cu e acusado Izaak Principaal a haya un conde- 
na den Corte di Prome Instancia, tanto su persona como 
abogado a dicidi di apela pa motibo cu nan no tabata di acu- 
erdo cu e decision. No solamente a insisti cu Sayuri a perde 
su bida accidentalmente”, ta haya tambe cu e mester a wor- 
do husga a base di ley hubenil. 


Por corda cu Corte di Aruba a husga I.P. como adulto y a 
dune un castigo di 9 aña. 
Riba 10 di juli ultimo CORTE SUPERIOR (HOF) a dicidi riba 
e apelacion. Hof ta diferencia cu Corte di Aruba y Hof si a 
aplica husticia di menornan. 


Hof ta mira base pa aplica husticia di menornan mirando e 
personalidad di e sospechoso I.P. y mirando e circunstanci- 
anan bou cual e delitonan a ser haci. For di e rapportnan di 
expertonan ta conclui cu I.P. for di un edad hopi hoben caba 
tawatin problema di comportacion, tambe cu e tin un inteli- 


gencia medio (gemiddelde intelligentie) y cu mayoria bes e 
ta reacciona impulsivo sin pensa riba e consecuencianan. 


E expertonan ta di acuerdo cu otro cu I.P. mester haya un 
tratamento obligatorio intensivo den un instituto cera. Hof 
ta mira cu cerca I.P. tin posibilidad pa desaroyo pedagogico. 
Hof ta constata tambe cu I.P. durante tratamento di e caso 
no a duna Hof un impresion di ta social-emocionalmente 
madura. Alabes Hof ta constata cu algun delito a ser haci 
den grupo di muchanan y cu no por exclui cu por tawatin 
peerpressure (groepsdruk) riba I.P. 


Pa loke ta castigo Hof ta impone riba I.P. un detencion 
hubenil di 4 aña. Fuera di e detencion hubenil ey Hof ta 
impone riba I.P. un medida di 2 aña den un Institucion pa 
Hobennan (P.I.J.). E medida di P.I.J. ta bin despues di e 4 aña 
detencion hubenil y e P.I.J. por ser prolonga cu 2 aña mas si 
resulta necesario. 


M 
inister di Asuntonan Economico, Comunicacion y Desaroyo 
Sostenibel ta anuncia e prijsnan nobo di benta di combusti- 
bel entrante 12 juli 2023: 
Gasoline unleaded-premium: 256,4 cen p/ltr. (+ 0,5 cen) 
Diesel LS: 212,5 cen p/ltr. (+ 3,4 cen) 
Kerosin: 192,0 cen p/ltr. (+ 4,1 cen) 
E prijsnan ta inclui BBO/BAZV/BAVP 


Hof a cambia e castigo di hoben 
condena pa mata otro hoben 


Cambio den prijs di productonan petrolero 12 di juli 2023 

A 
ruBIG lo dren- 
ta na vigor aki 
par di luna pa tur 
psicologo y enfer- 
mero na Aruba. Ley 
di AruBIG ta bay ex- 
igi cu esaki sosode. 
E motibo ta pa ga- 
rantisa cu e person- 
anan cu ta traha den 
e ramo aki ta cuali- 
fica. E Ley di AruBIG 
lo percura pa tin su- 
ficiente 
profesional 
den ramo di salud y 
tambe salud mental. 
Ambos merece debi- 
do atencion debi na 
e demanda y retonan 
cu tin internacional y 
na nos pais. 


E 
Landsbesluit 
cu 
aworaki 
ta 
den 
concepto lo pone riba 
papel cua creden- 
cialnan 
lo 
wordo 
reconoci por ehempel 
for 
di 
e 
Paisnan 
manera 
Hulanda, 
Merca 
y 
Canada, 
entre otro. Tambe lo 
fiha cua specialis- 
monan lo reconoce 
y cua scolnan local 
lo yega na remarca. 
Solamente esnan cu 
ta wordo registra lo 
por carga e titulo di 
nan profesion. 


Pa 
por 
garantisa 
cu ta tene cuenta 
cu 
mas 
tanto 
aspecto posibel, un 
asina 
yama 
‘town 
hall 
meeting’ 
ta 
wordo yama cu tur 
psicologo. Motibo pa 
esaki ta cu mester 
haya tende di tur, si 


AruBIG lo bay conta pa tur psicologo y enfermero 


nan ta miembro di asociacion of no. Te aworaki 
no tawata obligatorio pa registra y pa e motibo 
ey no tur ora ta facil pa yega na tur psicologo. 
Esaki lo cambia cu AruBIG y p’esey ta importante 
pa tur psicologo na Aruba haya e presentacion 
y por duna feedback valioso pa cu e cambio aki 
conforme ley. 
E ‘town hall meeting’ aki lo tuma luga riba 14 di 
juli pa 11 di mainta na DVG. Ta invita tur psicologo 
pa asisti e presentacion aki. Pa mas informacion 
por tuma contacto cu Kwaliteitsinstituut Aruba 
na telefon 2800231. 


Pa e grupo di enfermero ta un poco diferente. E 
grupo aki ta hopi grandi, pa cual un invitacion lo 
wordo manda pa un cantidad limita di represent- 
ante y stakeholders den salud. Na nan turno nan 
lo por hiba e informacion aki bek na nan cole- 
ganan. 


Cu e feedback aki lo por pasa riba e detayenan 
y yega na un registro cu ta cuadra cu e nece- 
sidadnan real di Aruba y alabes garantisa un 
calidad halto di profesionalnan cu por traha y 
brinda cuido di salud. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


R 
iba diahuebs 6 di juli ultimo Minister di Turismo y Salud 
Publico, señor Dangui Oduber, y Organo Ehecutivo AZV 
hunto cu Horacio Oduber Groep, Instituto Medico San Nico- 
las, Huisartsen Vereniging Aruba, Arubaanse Specialisten 
Associatie, Stichting Wit Gele Kruis, Vereniging Apothekers 
Aruba, Respaldo y Kwaliteitsinstituut i.o a firma e “Acuer- 
do di Cuido” cu meta pa percura pa cuido medico na Aruba 
keda salvaguardia y pagabel pa futuro generacion. Un acu- 
erdo cu a haya sosten di tur partido envolvi y cual trayecto a 
wordo encamina bou guia di profesor dr. Patrick Jeurissen, 
economista di cuido di Radboud UMC na Hulanda. Su perso- 
na a haci e estudio como tarea di parti di Minister di Turismo 
y Salud Publico y den colaboracion cu TWO Hulanda. 


Cuido na Aruba di bon calidad 
Un punto cu a keda demostra ta cu e cuido medico na Aruba 
ta di bon calidad compara cu diferente otro pais den region. 
E gastonan di cuido medico no ta excesivamente halto 
compara cu paisnan Europeo, sin embargo Aruba mester 
tene cuenta si cu esaki ta bay crece den 2023 y e siguiente 
añanan. 


Reto y oportunidad 
Professor dr. Patrick Jeurissen a tene diferente reunion cu tur 
partido y a identifica varios reto por ehempel e estilo di bida 
na Aruba y e malesa diabetes, e falta di personal medico cu 
ta pone presion riba cuido y e sobrecarga di cuido di emer- 
gencia. Na mes momento a logra identifica varios oportun- 
idad. A yega na e puntonan colectivo pa cual kier traha p’e 
e siguiente añanan y tur esaki stipula den un cuadro (plan) 


financiero di mas aña. 


Puntonan colectivo 
Tur partido a compromete nan mes pa awor y e siguiente 
añanan traha riba mehoracion di topico manera enfoke pa 
pashent, trahamento hunto, siguridad pa pashent, innova- 
cion y tecnologia, sostenibilidad, seguro medico pagabel y 
resiliente, enseñanza den sector medico, etica, participa- 
cion di comunidad na interes di pashent of grupo di pashent 
y mas colaboracion internacional. A keda palabra cua punto 
ta haya prioridad prome y cua despues. E bon noticia ta cu 
e acuerdo di cuido ta compromete henter sector medico na 
e metanan colectivo cargando responsabilidad individual y 
colectivo. 


OE AZV satisfecho cu acuerdo di cuido 

D 
urante reunion publico cu a trata BBO na frontera 
hunto cu fraccion di MAS y miembronan indepen- 
diente Santos do Nascimento y Croes a presenta un 
mocion di desconfiansa contra Minister di Finansa, sra. 
Xiomara Maduro. Recientemente nos a tuma nota di 
un comunicado di prensa caminda Minister Maduro ta 
‘desbarata’ e mocion di desconfiansa a base di amne- 
sia y purba pronk cu pluma di otro. 


Minister Maduro ta unicamente e di dos Minister di 
Finansa den historia di nos pais cu tabata bao menasa 
di un aanwijzing. Durante tratamento di presupuesto 
2022, a pesar di tur conseho di CAft, Minister Maduro 
a presenta un presupuesto cu un deficit inicial di 291 
miyon florin. MEP-RAIZ a pasa e presupuesto cu un 
deficit di 227 miyon florin y CAft a recomenda un KB 
na Rijksministerraad, cu si acepta lo a nifica retiro di 
sra. Maduro y kisas e gabinete. Menasa cu su retiro, 
Minister di Finansas a reduci e deficit na 143 miyon cu 
ta loke CAft a pidi fe cuminsamento. 


Awor Minister Maduro kier pronk cu un surplus na 
2023, e problema ta cu e surplus a wordo logra danki 
na Prof. Gradus di CAft cu a pone pia abao pa salva- 
guardia finansa publico di pais Aruba. Gobierno a haye 
forsa ta implementa tur e recomendacionnan di CAft 
pa evita un aanwijzing. Esey a produci un surplus na 
2023 cu a hiba na un upgrade di nos credit rating. Si 
nos a sigui e rumbo cu sra. Maduro tabata kier nos lo 
por a sufri un downgrade y Aruba lo mester a paga 240 
miyon florin mesora pa Watty Vos Boulevard hincando 


Miguel Mansur (ACCION21): 


Minister Maduro ta kere 
pueblo ta sufri di amnesia 


nos pais den bancarota. 
Den su comunicado Minister Maduro ta gaba cu ela scapa comercio durante 
pandemia. Ban ta claro, placa Hulandes a tene comercio y nos pueblo na bida. 
Loke Gobierno di Aruba mes a haci durante pandemia a resulta den desastre. 
Pensa 7,8 miyon paga di un forma fraudulento den FASE pa despues mayoria den 
Parlamento exonera e Minister. Mas cu 100 miyon a wordo paga di mas na loon- 
subsidie y awor gobierno no por recupera e fondonan. Vacunanan a yega cla cu 
un plan di vacunacion y te hasta den esey Gabinete Wever-Croes a logra fraude y 
corupcion. Pa pone e cherry riba e bolo, ora nos a pasa pa un onderlinge regeling 
Aruba a perde 293 miyon florin di inversion destina pa reforma structural cu 
gobierno no tabata sa di dje mes, ta cuanto daño mas nan kier haci? 


Minister Maduro ta gaba cu rapportnan di IMF y rating agencies, si e tuma e 
tempo pa lesa e rapportnan e lo realisa cu nan ta describi e menasa mas grandi 
pa nos economia ta stabilidad di nos bononan. E aña aki sra. Maduro ta bezig ta 
refinancia 413 miyon florin riba mercado local rond di 6,5% di interes. Nos debe 
internacional ta financia na un averahe di 5,3% dus ‘rollover’ debe atraves di 
emiti bonus local ta nifica cu gastonan di interes ta subi. Fuera di esey gobierno 
ta saca 400 miyon di likides di nos economia pa financia su mesun operacionnan 
ineficiente. 


Awor tur esaki ta sosode mientras e ta impone mas medida riba pueblo y sconde 
tras di landspakket. E acuerdo entre Aruba y Hulanda firma pa Prome Minister 
ta yama pa un reforma fiscal comprehensivo y Minister Maduro no ta ni cerca di 
esey y ta improbabel cu e lo produci esey tampoco durante e resto di su mandato. 
Ora tur gremio comercial ta pidi pa saca ‘handelsgoederen’ di e ley y e ta nenga 
paso e tin miedo cu esey lo produci menos entrada pa gobierno ta preocupante. 
Ora bo tuma nota cu gastonan di gobierno ta sigui subi di 1.5 biyon na 2023 te 
cu 1.612 biyon na 2024 (un aumento di 112 miyon) bo mester puntra bo mes ta 
kico Minister Maduro ta pensando? 
Manera custumber nos ta bolbe wak aumento den ‘goederen en diensten’ y 
gastonan di personal di gobierno, netamente e motibonan pakico CAft a reco- 
menda un aanwijzing na 2022. Nos ta wak aumento den gastonan di interes y 
esey no ta sorprendente mirando cu gobierno ta bezig ta refinancia debe cu ta 
madura na un interes mas halto riba mercado local. E ultimo bononan cu nan a 
emiti no a ni wordo completamente subscribi, un desaroyo preocupante pa nos 
finansa publico. 


Dus e mesun Minister cu a declara den sala di Parlamento cu aceptando e RAft lo 
ta un problema paso e ora e interes riba bononan di Aruba lo baha (lesa pueblo 
di Aruba lo mester paga menos) kier gaba cu surplus di Prof. Gradus. E amor 
y pasion cu sra. Maduro por tin pa Cultura e falta pa Finansa. Si e tabata tin e 
minimo interes pa nos finansa publico e lo ta bezig ta lobby cu Parlamentarionan 
di coalicion tocante cuanto placa Aruba lo scapa si nos acepta e RAft. Minister 
President kier gaba cu e landsverordening a traha bon, shonnan boso tabata 
bao menasa di un aanwijzing menos cu dos aña pasa, con bon el a traha? Ironia 
di bida ta cu sra. Wever-Croes mes tabata sclama pa un rijkswet di supervision 
financiero tempo e tabata den oposicion menos cu 10 aña pasa. 


Refinancia 915 miyon florin cu ta madura 10 okt 2023 na 3% luga di 7% lo scapa 
Aruba 640 miyon florin den gastonan di interes. E conclusion ta logico pero no 
ora ta toca nos gobierno, parlamentarionan di coalicion y partido AVP. Pueblo 
berdad mester wanta su curason paso bao Minister Maduro su mandato gobierno 
ta sigui gasta placa bay, sigui impone medida, sigui hisa gastonan mientras no 
tin ningun plan pa un reforma fiscal comprehensivo cu lo trece alivio pa pueblo, 
pa no papia mes di descarta tur conseho di sector comercial (lesa financiad- 
onan di gobierno). Nada di esaki ta sorprendente mirando cu na 2021 durante 
e programa Chupe y Laura (cu Tyson Croes) caminda a entrevista hopi politico, 
sra. Maduro a admiti cu el a bira Minister di Finansa paso ningun otro tabata kier. 
Asina MEP ta asigna ministerio, pueblo wanta boso curason berdad. 

R 
ecientemente por a tuma nota di un arti- 
culo cu sr. Eman a skirbi. E lider di fraccion 
di AVP un biaha mas ta pinta un situacion di 
nos turismo cu no ta cuadra cu e realidad. Pa e 
motibo aki Minister di Turismo y Salud Publico 
sr. Dangui Oduber tin e deber pa aclarea locual 
sr. Eman a declara. 


E realidad ta cu Aruba su turismo ta na 
caminda pa un aña record. Tur indicador ta 
mustra esaki, e cifranan no ta gaña. Di januari 
te cu juni tur luna Aruba tabata tin un recu- 
peracion di mas di 100% den comparacion cu 
aña 2019 cu tabata un aña record. 


Minister Oduber su maneho ta dunando su 
fruto. Un maneho cu ta basa na busca e 
turistanan afluente, e turista di calidad cu ta 
gana mas di 150 mil dollar pa aña. Ta keda haci 
inversionnan continuo den e producto Aruba, 
esaki ta pa nos keda competitivo. Un maneho 
caminda a diversifica Aruba su turismo den 
diferente mercado, mercadeando Aruba tur 
caminda y habriendo rutanan nobo. 


E realidad ta cu Aruba su turismo ta creciendo, 
e cifranan ta demostra esaki. Ta berdad cu nos 
mercado di Europa a cay cu 9.8% (esaki ta 
representa 3222 turista) den comparacion cu 
mei 2022. 


Mester tene na cuenta cu e mercado di Europa 
ta solamente +-8% di henter e mercado turis- 
tico di Aruba. Di otro banda nos tin e mercado 
di Canada cu a crece 108.1% (un crecemento 
di 15846 turista). 


Minister Oduber ta lamenta cu sr. Eman kier 
purba na manipula pueblo, pintando un situa- 
cion cu no ta cuadra cu realidad. E ta haci dolor 
pa admiti cu Aruba su turismo ta bayendo mas 
miho cu nunca. E mandatario a splica cu Aruba 
su turismo ta bayendo bon por lo general. 


Pueblo por ta sigur cu Aruba su turismo ta 
riba e bon caminda. E demanda pa Aruba 
como destinacion ta halto. Danki na e maneho 
di diversificacion awe tin mas cu un gateway 


Minister Dangui Oduber: 


Hustamente Aruba ta den demanda grandi como destinacion 


Contrario na loke Mike Eman ta trece dilanti 


pa yega Aruba for di Europa of cualkier caminda rond mundo. Turismo ta 
keda e driver di nos economia. 

D 
iasabra ultimo, esta 8 di juli, un ola gigantesco a pasa laba un grupo 
di hungado di domino lastra te pega nan otro banda di caminda bou 
dje palo di kwihi grandi cu tin panort di e unico y mundialmente famoso 
Domino Square Garden aya na Calabas / Kudawecha. Algun di esnan cu a 
sobrevivi e ‘wave’ enorme aki, a keda gago y suf declarando cu nan no sa 
mes con nan a yega eybou. Asina vap-vap cos a sosode! Un acto contra 
derecho humano di tur hungado di domino a sosode ora e feroz ekipo di 
Team Tsunami, bou liderazgo dje dinamico Sunny, a lastra e ekipo di Bou 
Palo Boys c’un forsa nunca bisto ni den e pesadiyanan mas mahos c’un 
hungado di domino por tin. 


Ora nos analisa e potret di Bou Palo Boys, nos por ripara algun cu ta hari 
comosifuera nan a caba di gana e premio gordo; esaki ta esnan cu djaki por 
bay stret Hollywood y bira actor di cine. Pero esnan cu sa miho, por ripara 
cu tin di nan cu cara di manera a caba di manda un boshi lamunchi zuur 
abou. Nan ‘acting skills’ ta ‘below par’. No por tuma nan na malo tampoco 
pasobra locual nan team a caba di logra un ta cos di canta macamba 


Team Tsunami a masacra Bou Palo! 


tampoco! 
Drenta halftime cu score di 11-1 contra bo, 
no ta echt habri perspectiva colo di rosa, y pa 
ora e score a bira 20-4 contra, por imagina cu 
tur a wak e spada di Damocles caba ta colga 
ariba nan cabes! E pregunta logico ta, con por 
ta cu trabuconan bakia den domino por a haya 
un sota asina? Un bista riba e potret di Team 
Tsunami ta aclaria tur cos ... ken por tin chens 
contra burdugunan dje indole manera Indio 
Kelkboom, Dr. Jeff, Sunny, “The Professor”, 
Roy, y varios otro militando e anochi ey den 
Team Tsunami? 


Shonnan, Bou Palo Boys a hura cu nan lo bin 
bek! Djis duna nan poco tempo pa nan bay 
cas laba tur e yerba di caña foi nan curpa. 
Keda pendiente, pasobra tin un sed grandi pa 
revancha ta wandro rond! 

M 
anera tur aña Horacio Oduber 
Hospital ta organisa e tan anhe- 
la pe muchanan “Hospi Bondi Camp” 
cu ta yena di actividad pe yiunan y ni- 
eto di empleadonan. Prome cu vakantie 
cuminsa ya caba e muchanan ta cum- 
insa puntra ki dia Hospi Bondi Camp 
ta cuminsa y ki tur nan ta bay haci e 
aña aki. E aña aki ta di 31 aña cu ta or- 
ganisa Hospi Bondi Camp y pa prome 
biaha den historia e tin un duracion di 
tres siman largo di actividad na luga di 
dos siman. 


Director di HOH Jacco Vroegop ta 
splica cu un camp asina e no conoce 
na Hulanda pero cu ta algo cu e ta 
aplaudi pa e creatividad y ambiente. 
“Di e manera aki Hospital ta percura pa 
su trahadonan ta trankil ofreciendo un 
camp pa nan yiunan, pa nan tin un luga 
leuk y safe pa laga nan yiu bay gosa 
durante vakantie. Mi ta hopi orguyoso 
como director cu nos ta ofrece esaki y 
mi ta spera di por sigui cu Hospi Bondi 
Camp pa hopi aña mas”, Vroegop ta 
conta. Un campamento asina ta exigi 
hopi energia y mi ta gradici di curason 
henter e team, tur lider y assistent y 
esnan cu a yuda organisa y prepara pa 
por haci esaki posibel. “Simannan di 
preparacion caotico y druk pero cu hopi 
amor y pasion. Algo cu mi ta admira 
hopi. Masha danki team!”, Vroegop ta 
termina. 


Gregory Croeze di Hunta di Directiva ta 
conta di e diferente actividadnan cu tin 
e aña aki pa yena e programa di tres 
siman. E siman aki tin beach tennis, 
nan lo bay lama y tambe lo tin dia cu 
nan ta bay bowling y lo tin un dia di 
‘pool’ tambe entre otro. Tambe beach 
tennis no por falta y un “talenshow”. 
Riba tereno di Hospital mes tambe tin 
yen cos leuk pa e muchanan entretene 
nan mes manera un speeltuin unda cu 
tin e famoso trampolin, mesa di biyar 
y hopi mas co’i hunga. “Hopi biaha ta 
fastioso durante luna di juli ora scol 
cera pa mayornan haya un luga cu por 
wak pa e muchanan mientras nan tin 
cu traha tur dia. E campamento aki a 
wordo organisa pa Hospital hopi tempo 
pasa pa yuda e empleadonan cu esaki 
pa entretene nan yiu(nan)”, Croeze ta 
splica. Prome pa un siman, despues 
dos y awo pa prome biaha un periodo 
di tres siman. “Loke mas mi ta enjoy ta 
pa mira cu hasta yiunan cu a cuminsa 
bay Hospi Bondi Camp for di nan 4 aña 
awo ta lider pa yuda guia e siguiente 
generacion, “ Croeze a termina. 


Por a mira hopi mucha contento y 
entusiasma, cla pa hunga, trip y crea 
memorianan cu lo ta graba pa semper. 
Un tremendo comienso di Hospi Bondi 
Camp 2023 cu ta bay ta tres siman 
yena di alegria, accion, aventura y 
amistadnan nobo. 


Prome aña cu tres siman yena actividad pa muchanan gosa 
Hospi Bondi Camp 2023 
Hospi Bondi Camp 2023 
ta ranca sali cu hopi energia 
ta ranca sali cu hopi energia 

D 
urante un dia yena di entusiasmo, e compleho di 
Aruba Marriott a organisa su di cuater edicion di 
“Masters Of The Craft”, un competencia interno, or- 
ganisa pa Marriott International y cu ta wordo ehecuta 
mundialmente. Manera e nomber mes ta bisa, e com- 
petencia aki ta pa e maestronan den nan arte, treci- 
endo e oportunidad pa nan por presenta creacionnan 
sublime na e huradonan y asina competi den e area di 
sea cushina of ‘bartending’. 


Cu un total di seis participante pa e competencia di 
‘bartending’, e mainta a cuminsa cu un ballroom yena 
di asociadonan cu gran anticipacion pa mira e compe- 
tencia y apoya e participantenan. E maestro di cere- 
monia a introduci e ingrediente misterioso cu tabata 
‘tamarijn’ y asina e tempo a start pa e participantenan 
prepara nan bebida cu speransa di traha esun cu mihor 
sabor, presentacion y creatividad. 


Tres hurado cu experencia y experticio den ‘bartending’ 
a wordo pre-selecta pa asina apunta e bebidanan ariba 
e diferente aspectonan y hunto saca e ganado. Esaki 
a termina den e man di Derry Palm, cu a presenta 
su “Italian Summer Refresher”, y kende ta su prome 
biaha competiendo den “Masters Of The Craft” repre- 
sentando su departamento, Campeones Cantina & 
Tequila Bar. 


Pa e competencia di cushinamento, diestres partici- 
pante a inscribi pa competi. Durante e competencia, e 
publico por a disfruta di aromanan sumamente agrad- 
abel cu tabata yena e ballroom segun cu e participan- 
tenan tabata prepara nan plato uzando e ingrediente 
misterioso, esta “mushrooms”. Un atardi yena di sabor, 
a termina cu e huradonan determinando e ganado, 
cu a keda na e persona di Ingrid Rodriguez, kende a 
presenta un tremendo plato cu e nomber “Goliath” cu 
sigur a laga e palet di e huradonan satisfecho. 


E compleho di Aruba Marriott ta felicita e ganado 
nan di “Masters Of The Craft” kende awor ta bay pa e 
siguiente rond, caminda nan lo competi virtualmente 
den cada area, esta cushina y bar, y si nan gana un 
biaha mas, lo cay den e gran final, caminda nan lo 
biaha pa “headquarters” na Miami y competi contra 
otro ganadonan mundialmente. 


Pa esnan interesa pa cuminsa nan carera na Aruba 
Marriott, por bishita www.marriott.com/careers pa 
aplica. 


Aruba Marriott ta organisa evento di “Masters of the Craft” 


Un competencia di cushinamento y ‘bartending’ interno 

R 
iba varios post riba medionan social mi por a constata cu 
tin algun persona ta promoviendo cu BBO na frontera lo 
causa cu producto ta bay subi cu 14% pasobra awor mes- 
ter paga BBO dos biaha. Esaki ta un mentira flagrante y ta 
un FAKE NEWS total. Lamentabel ta cu oposicion/coalicion 
di AVP den caos y desesperacion awor ta inventa tur storia 
rond di BBO na frontera pa sigui sembra odio y mentira den 
pueblo pa desacredita gobierno su trabao. 


Con BBO na frontera y BBO ta funciona anto? 
• No tin mucho diferencia entre BBO na frontera yn BBO cu 
un empresa ta paga den pasado. E unico cos cu a cambia ta 
cu enbes cu e comerciante paga BBO “despues di e benta di 
e producto,” aworaki e ta paga BBO “prome cu e benta,” es 
decir, na momento di importacion. 
• Paso 1. Ban bisa un producto a drenta pa 
100 florin, e ora ey e comerciante mester 
paga 7 florin di BBO na Frontera. 
Paso 2. E Comerciante ta bende e 
mesun producto aki pa 200 florin den 
su tienda, y di esaki e cliente ta paga 
14 florin na BBO, pasobra 7% di 200 
fl. ta 14 florin. 
Paso 3. Ya cu e comerciante a paga 7 
florin di BBO caba na frontera, awor e 
mester paga solamente 7 florin 
mas di BBO na DIMP pa 
cera e 14 florin di BBO 
cu su empresa 
m e s t e r 
paga. 


• Pa e motibo aki BBO na frontera no ta haci cu ta acumula 
BBO. BBO ta keda 7% y ta wordo paga pa e cliente y empresa 
solamente un biaha. 


Kendenan ta bay paga e BBO na frontera awor? 
• BBO na frontera ta bay wordo paga pa tur hende. 
Comerciantenan ta pagando BBO caba, kiermen pa nan e no 
ta haci un diferencia. BBO cu nan tabata paga “despues” di 
benta awor lo pag’e prome cu e benta. 
• BBO na frontera lo wordo paga awor pa tur e negoshinan 
ilegal cu ta existi na Aruba. Nan no lo por claim BBO ya cu 
nan no ta registra den nos sistema legal. Esaki lo crea un 
“level playing field” den e Mercado. Esaki lo haci cu nan lo 
mester ahusta nan prijs mas riba nivel di e negoshinan legal. 
• Si aworaki bo ta order online, bo lo mester paga e BBO na 
frontera di 7% ora e producto yega Aruba. Si bo a cumpra 
por ehempel un producto di 200 florin, aworaki riba esaki 
lo bo mester paga 14 florin di BBO riba dje. 


Ademas di e level playing field cu BBO na frontera ta 
trece, aworaki tambe tur e impuesto di importacion 
(invoerrechten) cu mester baha den e ley di invoer- 
rechten, a wordo activa mesora pa via di un ministeriele 
regeling cu gobierno a introduci. Di e forma aki varios 
producto a conoce bahada di impuesto di importacion 
cu e aprobacion di e ley di BBO na frontera. 


Parlamentario Marco Berlis (MEP): 


Con BBO na frontera ta funciona realmente 


Mester pone un stop na e malinformacion y confusion cu oposicion ta trece 

U 
n total di 50 ciudadano a ricibi nan certificado di partic- 
ipacion na e curso Finansas den mi Hogar den districto 
di Savaneta. Esaki ta bira e di cuatro grupo di ciudadanon- 
an den diferente districto cu a participa na e curso Finansas 
den mi Hogar. Finansas den mi Hogar ta un proyecto cu ta 
wordo organisa y financia door di Minister Geoffrey Wever y 
desaroya door di Fundacion Plan di Bida. 


Savaneta ta bira e di cuatro districto cu a participa na e 
curso gratis riba educacion financiero. Durante cuatro 
sesion a trata temanan manera con pa ta efectivo den bo 
hogar, pago di debe, inverti den futuro y presupuesto. Riba 
cada tema participantenan a ricibi mas informacion y tipnan 
riba maneho di entrada y gasto. Ta importante pa ta consci- 
ente riba nos entrada y gasto y con esaki ta afecta nos stab- 
ilidad y metanan financiero. E curso ta enfoca pa bira critico 
riba nos decisionnan financiero y tambe riba nos actitud cu 
por afecta sin cu nos sa, e cartera. 


E curso ta forma parti di maneho economico di minister 
Geoffrey Wever pa stimula cu consumidornan di Aruba bira 


mas consciente y critico. Un consumidor consciente y critico 
ta e fundeshi di un economia inclusivo y duradero. Facilita e 
curso gratis aki lo duna e ciudadano, e consumidor e habi- 
lidad riba e maneho financiero di su entrada y gastonan. Un 
habilidad cu ta necesario pa evita problemanan financiero 
manera debe y biba mas miho y mas comodo. 


Ta importante pa nos ciudadanonan por yega y participa na 
e curso. P’esey e meta pa ofrece e curso Finansas den mi 
Hogar gratis, den tur districto y cerca di nos ciudadanonan 
segun minister Geoffrey Wever. 


Minister Geoffrey Wever ta gradici cada ciudadano cu nan 
participacion, un participacion cu sigur lo contribui na nan 
desaroyo y bienestar personal. 


E siguiente districto, na unda e curso Finansas den mi Hogar 
lo tuma luga, ta Noord. Registracion ta completamente 
gratis, pero cupo ta limita. Pa mas informacion por tuma 
contacto cu Fundacion Plan di Bida na telefon 5688848 of 
email finansasdenmihogar@gmail.com 


Minister Geoffrey Wever: 


Tremendo acogida pa curso Finansas 
Den Mi Hogar den bario di Savaneta 

B 
ispo di Conmemoracion di Abolicion di Sclavitud, diabi- 
erna dia 30 di juni ultimo, Fundacion Lanta Papiamento 
(FLP) a tene un anochi di informacion y discusion tocante 
sclavitud y enseñansa. Tabata un anochi exitoso cu sala yen. 


Ramon Todd Dandaré Mag. Ling. a tene un introduccion 
tocante desaroyo di Papiamento, di tempo di sclavitud te 
awe. 


Dr. Joyce Pereira a papia tocante e influencia di colonisacion 
y sclavitud riba nos pueblo via enseñansa cu te ainda por 
sinti den tur forma. E publico presente tabata masha inte- 
resa y a participa activamente cu pregunta, idea y preocu- 
pacion. Claro cu den dos ora no por a trece tur cos dilanti, 
p’esey FLP a priminti di organisa pronto mas anochi cu e 


topiconan aki. 


Tabatin declamacion di poesia di parti di miembro di direc- 
tiva Evelyn Ruiz-Croes,  Rubia Bernabela y Ramon Todd 
Dandaré. 


FLP ta gradici esnan cu tabata presente, directiva di Centro 
di Bario Playa Pabou y tambe Adoncito Croes cu a yuda 
boluntariamente e anochi aki. FLP t’ey pa informa y consci- 
entisa, pasobra Papiamento ta nos idioma, nos derecho! 


Anochi di FLP tabata fructifero: 


Tin un necesidad grandi pa 
haya informacion tocante 
sclavitud y enseñansa 

R 
ecientemente den colaboracion estrecho e dos organ- 
isacionnan, Fundacion Pa Nos Muchanan conhuntamente 
cu Stichting Tienda di Educacion a finalisa cu e trayecto pi- 
loto pa Mamanan deteni den KIA. 


Na 2022 e proyecto piloto aki a wordo ofreci na tatanan 
deteni y awor tabata turno na e mamanan. Ta trata di un 
total di 10 sesion ofreci cu perspectiva ariba nan regreso 
pronto den bida di nan yiunan y tambe enfasis na un miho 
ser humano pa contribui positivamente na nos comunidad. 
Prome sesion pa e mamanan a start na maart y a culmina na 
mei ultimo, caminda cu nan a ricibi un certificado di partici- 
pacion durante un momento ameno di clausura di e trayecto. 


E temanan trata ta lo siguiente: 
• Introduccion di e trayecto y un presentacion di e funda- 
cionnan organisado; 
• Participacion di mama den bida di su yiu(nan); 
• Fase di desaroyo 0- 12 aña; 
• Fase di desaroyo 13 - 22 aña; 
• Presupuesto; 
• Educacion sexual; 
• Sexualidad; 
• Salud mental; 
• Comunicacion positivo; 
• Entre mayor y yiu, un comienso nobo. 


E meta principal di e proyecto ta pa reenforsa e mamanan 
cu informacion y herment pa mantene contacto positivo cu 
nan yiu(nan) durante y despues di nan detencion. Di e forma 
aki ta fortalece e laso entre mama y yiu. Na mes momento ta 
prepara e mamanan cu herment pa ora bolbe cas bek. Nan 
ta siña reconoce y prepara pa posibel cambio den compor- 
tacion di nan yiu (nan), desaroyo di mucha, e importancia 
pa duna e yiu(nan) espacio pa custumbra di nobo y con pa 
fortalece e conexion entre mama y yiu. 


Alabes ta enfoca ‘riba e mama como persona y e rol impor- 
tante di mayor y educador cu e tin. Diferente organisacionnan 
profesional a comparti nan experticio cu e participantenan. 
E detenidonan a cera conoci cu e organisacion, a ricibi 
informacion tocante e tema y a haya sa unda por acudi na 
momento cu tin necesidad di esaki. 


Asina e trayecto a conta cu colaboracion di sra. Thaisa 
Thielman di Departamento di Asunto Social den su exper- 
ticio con pa traha un presupuesto sra. Eveline Yarzagaray & 
Ghislaine Koeiman di Famia Planea den locual ta trata sexu- 
alidad, sr. Jose Mendoza di Stichting Hunto a trata e topico 
di salud mental y sra. Drs. Swinda Dumfries, sra. Maritza 
Ordonez & Sr. Aldrick Dirksz di Directie Volksgezondheid 


a elabora tocante e topico di comunicacion positivo. Sra. 
Janelle Artsen y sra. Felishah Ponson di Fundacion Pa Nos 
Muchanan y Elisa Zievinger di Stichting Tienda di Educacion 
a elabora ‘riba diferente temanan. Di parti Fundacion Pa 
Nos Muchanan sra. Natasha Gilkes y di Stichting Tienda di 
Educacion sr. Rhomyko Winklaar a coordina e trayecto piloto 
aki y a trata e otro temanan den cuestion. 


Intencion ta pa haci e trayecto aki uno structural pa e 
detenidonan, ambos femenino y masculino den KIA cu ta 
un mayor. Lo sigui tambe cu sesionnan den 2024 y asina 
prepara detenidonan pa nan regreso den famia por ta uno 
cu balor agrega na bienestar di e muchanan. Di e forma aki 
ta duna participantenan un perspectiva y prepara nan pa 
forma parti di nos comunidad y ta un mihor ciudadano en 
general. 
Fundacion Pa Nos Muchanan conhuntamente cu Stichting 
Tienda di Educacion kier gradici sra. Shereida Simmons, 
trahador social di KIA y sr. Luberth (Gino) Winklaar, director 
di KIA, como tambe henter e personal di KIA pa e oportun- 
idad y e colaboracion brinda durante e trayecto piloto tras 
di lomba. 


Fundacion Pa Nos Muchanan ta situa na Cumana 2. Orario di 
servicio ta di 8am-4.30pm. Por tuma contacto cu Fundacion 
Pa Nos Muchanan di dialuna pa diabierna via whatsapp: 
699-8900, Facebook messenger of e-mail info@fpnm.aw. 
Of telefon fiho: 583-4247. 
Stichting Tienda di Educacion ta situa den edificio di Centro 
Pa Hoben y Famia, Sabana Blanco 68-C. Orario di servicio ta 
di 8 am – 6 pm. Por contact Tienda di Educacion di dialuna 
pa diabierna via 161, Facebook Messenger of e-mail info@ 
tdearuba.com. Pa keda informa like y follow e Facebook 
& Instagram Page. Bishita tambe nan Website y YouTube 
Channel pa mas informacion. 


Mamanan deteni na KIA a finalisa trayecto piloto cu exito 

D 
iabierna anochi, Prome Minister 
Evelyn Wever-Croes a atende e 
ceremonia di graduacion di EPI, sec- 
tor “Hospitality and Tourism”, cu a 
tuma luga na Aruba Marriott Resort 
and Stellaris Casino. Na su yegada, 
Prome Minister a wordo ricibi pa Di- 
rector di EPI, señora Ankie Danker. Na 
inicio di e ceremonia oficial, Prome 
Minister tabata tin e oportunidad di 
duna un discurso, na unda el a dirigi 
su mes na e graduadonan, dunando 
nan un bunita conseho y deseando 
nan tur clase di exito den futuro. 


E anochi tabata uno hopi special, na 
unda cada graduado a ricibi cu hopi 
orguyo nan diploma, cu ta simbolo di 
nan dedicacion y esfuerso durante 
añanan. Prome Minister hunto cu 
señora Tisa LaSorte di Aruba Hotel 
and Tourism Association (AHATA), a 
entrega cada graduado nan diploma, 
y a haci esaki dilanti di famianan, 
docentenan 
y 
demas 
graduado 
presente. Despues di a ricibi nan 
diploma, nan por a disfruta di un 
dushi cuminda, acompaña pa musica 
agradabel. 


“Mi ta felicita cada un di boso cu e 
logro aki, y ta desea boso tur clase 
di exito cu cualkier decision cu boso 
tuma, sea di bay sigui studia of di 
cuminsa traha. Mirando cada un di 
boso awe nochi ta hiba mi bek na 
tempo cu ami a studia, un tempo cu 
hamas mi lo por lubida y cu lo mi carga 
den mi curason pa semper. P’esey mi 
ta encurasha cada un di boso, pa bay 
eyfo y haci tur boso esfuerso pa logra 
cada un di boso metanan. Purba na 
descubri bo potencial den e proceso 
di crea e miho version di bo mes. Mi 
ta desea cada un di boso tur cos bon 
pa cu e siguiente pasonan y cu tur 
boso soñonan wordo cumpli,” Prome 
Minister a expresa. 


Prome Minister a atende ceremonia di graduacion 
di EPI sector “Hospitality and Tourism” 

D 
iasabra 22 di Juli lo tuma luga den 
Cas di Cultura e eleccion di Miss 
Teen Aruba International 2023. 


Un total di 8 candidata lo competi pa 
e corona mas codicia di nos hubentud 
cual ta Miss Teen Aruba International. 
E aña aki GLW Foundation ta celebra su 
di 14 eleccion como Miss Teen Aruba 
International , pues ta preparando pa 
su gran celebracion di 15 aña na 2024. 


Ban conoce un poco mas di Serena 
CONTA MI UN POCO DI BO? 
Algo di mi cu mi por bisa, ta cu mi ta un 
hende hopi positivo y mi gusta hopi e 
naturalesa. 


KICO TA BO DREAM JOB? 
Mi dream job ta cu mi lo kier bira un 
modelo profesional. 


DICON MISS 
TEEN ARUBA INTERNATIONAL? 
Paso e ta algo cu mi tabata interesa ya 
for di aña pasa y mi kier a purba algo 
nobo pa un experencia nobo. 


KICO TA BO CUMINDA PREFERI ? 
Mi cuminda preferi mester ta aros cu 
bonchi, mi guste hopi. 


CUA TA BO DREAM 
VACATION DESTINATION? 
Mi dream vacation mi ta kere lo ta pa 
mi biaha pa Sur Lorea y ta por wak un 
concierto di mi grupo faborito. 


COLOR FABORITO? 
Mi color faborito ta berde door cu mi 
gusta e color di e naturalesa. 


KICO POR PONE BO RABIA? 
Algo cu por pone mi rabia ta hende 
falso y bullying. 


KICO TA HACI BO FELIS? 
Sali cu mi amigonan of mi famia. 


Basicamente ta cu hende mi stima. 


Nos ta desea Serena tur clase di exito 
pa anochi final di Miss Teen Aruba 
International, si bo ta desea di cumpra 
carchi por haya esaki serca bo candi- 
data preferi pa 50 florin of reserve di 
bo na 5616151. 
Miss Teen Aruba International nos ta e 
ACADEMIA 


Cera conoci cu candidata No. 3 


Serena Croes pa Miss Teen Aruba International 

HUBENTUD, hubentud, hubentud, na unda boso ta bay? Esey ta e pregunta tur dia cu hopi mayor ta haci, un pregunta 
cu ta core den pueblo, ta con nos ta haci cu e muchanan cu ta lanta awor aki? 


Ta parce cu nan no ta compronde peliger, ta parce cu nan no ta tende, ta parce cu nan no kier mira, pero nos ta lubida cu 
90% di nan bida ta depende di locual nos cu ta mayor hinca den nan. 


Ta un urgencia pa nos como mayor siña nos yiunan conoce Dios, si conoce Dios for di chikito, haci tur locual ta posibel, cu 
tur sabiduria cu Dios por duna bo como mayor, pa sembra e palabra di Dios, den bo yiu for di chikito. 


E palabra di Dios lo duna bo yiu identidad, pasobra si bo no haci esey e mundo, of miho e diabel lo yena su mente cu 
bagamunderia for di chikito. 


E prome balor cu un mucha mester tin e mester sa cu tin un Dios, y cu Dios ta stime, y cu tur locual e tin mester e por 
acerca Dios, cu Dios ta tur caminda hunto cune y cu Dios sa tur cos cu e ta haci. 


E mucha mester conoce e amor incondicional di Dios pa asina e crece den gracia y amor di Dios. 
No tarda pa introduci bo yiu na Cristo Hesus, si ta posibel haci esey prome cu e bay scol, pasobra mas tempran Cristo 
Hesus ta den su curason, mas bendicion tin den su bida, y mas trankilidad tin den bo curason como mayor. 


Nos ta bibando den un mundo asina peligroso, den un tempo asina trabahoso, cu nos no por duna e enemigo ningun 
chens den bida di nos yiunan, pasobra e contaminacion diabolico awendia ta den tur cos. 
Laga nos tene cuenta cu den tur wega electronico, tur locual ta internet, TV, tur locual muchanan ta gusta awendia, e 
enemigo a penetra, pa asina introduci maldad, na un edad hopi tempran na muchanan. 


E enemigo cual ta e diabel, e colebra bieu ta persisti, pa daña e hubentud, e ta purba tur manera pa distrai, destrui, lastra, 
kibra, den tur forma locual ta nos muchanan. 


P’esey nos como mayor mester introduci nos yiunan den e caminda di Dios, haci tur locual ta posibel pa nos yiunan siña 
na scol, pasobra nan educacion ta importante, nan decencia ta importante, na respet, norma y balor ta importante, pero 
mas cu tur cos e presencia di Cristo Hesus ta importante den nan bida, no lubida riba Juan 10:10. 


No laga ningun hende menosprecia bo hubentud, ma mas bien den palabra, conducta, amor y fe y puresa, demostra bo 
mes di ta un ehempel pa esnan cu ta kere (1 Timoteo 4:12). 


Nos hubentud su conducta ta depende hopi di nos cu ta mayor, pasobra locual cu nan mira den nos, ta esey ta locual nan 
lo demostra. 


***Pa un mucha demostra amor e mester mira amor na cas. 
***Pa un mucha tin bon conducta e mester mira bon conducta di su mayornan na cas. 
***Pa un mucha ta respeta e mester siña respet for di cas. 
***Pa un mucha bisti decente e mester siña for di su mayornan con ta bisti decente, y respeta su curpa, y esey ta cuminsa 
na cas. 
***Pa un mucha su vocabulario ta limpi y adecua den tur combersacion e mester siña esey for di cas. 
***Pa un mucha ta sirbi Dios, kere den Dios, alaba Dios di henter di su curason e mester siña esey for di cas. 


Fortaleza pa Famia 


Sinceramente, Pastor Marcel Balootje 


Ban siña nos hubentud balor di bida 

Cu inmenso dolor na nos curason pero conforme cu 
boluntad di Dios nos ta anuncia fayecimento di: 


Beatrix Juliana Tromp-Geo 
Cariñosamente yama: 
“Truus of Truusje” 
☼ 23 May 1949 - † 6 July 2023 


Na nomber di su: 
Casa: † Ashton “Archi” Geo 


Yuinan: Vanessa y Rogelio “Rocky” Petrocchi-Geo 
Valesca Geo y Omar Andrade da Vargem 
Varouschka Geo y Fredley Tromp 


Nieta(o)nan: Rocky y Roxianne Petrocchi 
Vilensca y Omaric Andrade da Vargem 
Xhena y Xhaydon Tromp 


Rumannan: 
† Rosalinda “Rosa” y † Juan “Fayito” Helder-Tromp 
† Sylvester “Chamito” y † Magdalena “Leen” Tromp- 
Luydens 
† Bernardo “Ben” y † Fermina “Mimi” Tromp-Tromp 
Jesusita “Chita” Tromp 
Hose “Djo” y Rose Tromp-Nisbet 
Filomena “Mena” Tromp 
Lydia y Bert Radings-Tromp na Hulanda 
† Mario “Maiky” y Tina Tromp-v/d Biezen 
Mercedes “Chedi” y Naguib Elhage-Tromp 
Ovito “Ovi” Tromp 
Magda Tromp 


Tanta: Juana Semeleer-Semerel y famia 


Sobrina(o)nan: Ronald Helder y famia, Reynold Helder y 
famia, Randolf Helder y famia, Marlene Tromp y famia, 
Jeanine Tromp y famia na Hulanda, Gregory Tromp y 
famia, Jesucita “Chita” Tromp y famia, Julieta “Jet” 
Tromp-Tromp y famia, Marcelino Tromp y famia, Anthony 
Tromp na Hulanda, Shajaira Hayer, Juni Hayer y famia, 
Belkis Radings na Hulanda, Rowena Radings na Hulanda, 
Maureen Valdink y famia, Kendrick Tromp y famia, 
Kimberly Tromp y famia, Fawzya Santos Piedade-Elhage 
y famia, Conriss Perigault Monte, Melissa Perigault Monte 
y famia na Hulanda, Andrew Perigault Monte y famia, 
Murphy Lodder y famia na Hulanda, Leandro van Mierlo y 
famia na Hulanda, Kenneth Geo y famia, Kennedy Geo y 
famia, Jason Werleman y famia. 


Swa y cuñanan: Ricardo “Cali” Geo 
Hose y † Joyce Geo 
Guillermina Werleman 


Ihanan: Randolph Helder, Conriss Perigault Monte, Shajaira 
Hayer, Natasha Quandus, Mirnela Wernet-Eckmeyer 


Mescos cu Ruman: Miriam Tromp y famia 
Ingrid Medina y famia 
Sandra Heide y famia 
Margaret Zimmerman y famia na Curaçao 
Palmira Figaroa y famia 


Bon Bisinja: Marichi y Chico Eckmeyer y famia 
Maria Geerman y Ichi Gomez y famia 
Gerardo y Glenny Lacle y manera nieto Gertjan 


Prima(o)nan, comer y comper nan, amiga(o)- y 
trahadonan di Glitz Casino, Wilhelmina Kanker Fonds, Mary 
Joan Foundation, Happy Gang di MJF, Ex coleganan: 
Mansur Trading Co, La Cabana Casino, Alhambra y Key 
Largo. 


Demas Famia: 
Geo, Tromp, Petrocchi, Semerel, Helder, Nisbet, Hayer, 
Radings, vd Biezen, Elhage, Perigault Monte, Lodder, van 
Mierlo, Werleman, Semeleer, Figaroa, Trimon y demas 
familiaresnan. 


Condolencia lo tuma lugar na Royal Funeral Home 13 July 
2023 di 7:00 pm – 9:00 pm. 


Ta invita pa asisti na acto di entiero di nos defunto stima 
cual lo tuma lugar dia 14 July 2023 na Parokia St. Anna 
9:00 am – 11:00 am. Despues lo sali pa Santana Catolico 
na Noord. 


Ta pidi pa bin bisti na color alegre, Truus su color preferi 
ta roos. Lo bay tin un box disponibel pa Mary Joan 
Foundation. 


Disculpa nos si den nos tristesa nos por a lubida algun 
famia of conocir. 


Después di entiero no ta ricibi bishita di condolencia na 
cas. 


Di profundo di nos curason, famia Girón-v/d 
Biezen kier gradici tur esnan cu di un of otro 
forma a mustra atencion, amor y cariño durante 
bida, fayecimento y despedida di: 


Jose Manuel Girón 


Un danki na tur famia, ruman nan, prima y 
primo nan, subrino y subrina nan y tur cu a duna 
sosten, consuelo y palabra di forsa por medio 
di boso presencia, manda krans, caarchi y/ 
of mensahenan via diferente plataforma di 
medionan social. 


Danki tambe na Junior Arends pa e bunita 
palabra nan y tambe un danki na Eltienne 
Yarzagaray pa e bunita cancionan. 


Cu Papa haña sosiego eterno y descansa na 
paz den e Paraiso Celestial 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Brunetta Ras-Kock 
*06-10+-1939 - †11-047-2023 


Acto di entiero lo wordo anuncia despues. 


DIAHUEBS 13 di juli’23 ta invita tur hende pa bini hunto pa resa. Comision di 
Inmaculada Curason di Maria ta yama tur debotonan di Mama Maria y henter nos 
isla pa bin hunto y resa. 


Tur luna riba 13 ta bin riba Plaza di I.C.M. na Sta. Cruz pa resa. Nos tur tin famia 
malo of un conoci of un ruman cu ta enfermo. Ban resa Santo Rosario pa no 
tin guera y sufrimento di tanto mucha, pa emigrantenan cu ta cana lunanan cu 
speransa pa logra un bida miho. 


Mescos nos ta resa pa nos Obispo nos pastoornan y diacononan. 
Diahuebs ta resa Santo Rosario di Iluminacion. Tur ta na honor di Mama Maria. 
Un dia manera 13 Juli 1917 Mama Maria a bisa e tres muchanan di Fatima: “Ofrece 
bosonan mes y resa hopi bes, princi- 
palmente ora bo ta haci un sacrificio 
chikito: Mi bon Hesus, mi ta haci esaki 
pa amor di Bo, pa combersacionnan 
di pober pecadornan y pa reparacion 
di ofensanan, comete na Curason 
Inmaculada di Maria asina tanto bes”. 


E mensahe di Fatima ta hopi cla: Para 
firme, hendenan mester drecha bo 
bida y pidi pordon pa picanan y biba 
bon cu bo rumannan. 


Comision Inmaculada 
Curason di Maria 


Diaranson, 12 Juli 2023 
AWEMainta 
OBITUARIO 
23 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jeannine Jean 
*14-03-1948 - †14-06-2023 


Acto di entiero lo wordo anuncia despues. 


Señor ta mi wardador, 
mi ‘n tin falta di nada 
Den cunucu di jerbe berde 
e ta ponemi sosega 
E ta hibami na awa trankil, 
pa mi bolbe haya forsa 
Salmo 23 


Cu inmenso tristesa den nos curason pero 
conforme cu Dios su boluntad, nos ta 
anuncia fayecimento di nos mama, wela, 
bisawela, ruman, tanta: 


Rosa Leon-Croes 
Mihor conoci como: Machi Rosa 
*30 augustus 1935 - †05 juli 2023. 


Na nomber di su: 
Casa: 
†Segundo “Dun” Leon. 


Yiunan stima: 
Pina, †Nai y famia 
Tom, Mena y famia 
†Dufi, †Patsy y famia 
Mito, Mary y famia 
Mario 
†Foyang, Jacky y famia 
Mirta Chendo, Maribel y famia 


Nieto y nietanan: 
Cherylis y George, Dairylis, Genard, Naima 
y y famia, Bernard, Narasha y famia, Leticia 
y Jonathan, Enrick Junior y famia, Tessa y 
Steven, Renzo Florencio, Janella, Ryan y 
famia, Xavier, Janilla, Oswin y famia, Anabel, 
Aneuris y famia, Estefany, Brandell y famia, 
Jonathan, Amanda y famia, Jeandomar 


Bisanieto y bisanietanan stima 


Rumannan: 
† Siria, †Agapito y famia 
† Basilica, † Julio Jansen y famia 
† Lourenzo y famia 
† Venancio, † Berta y famia 
† Fransisco 
Maria Rafaela 
† Juan 
† Enrique 


Swa y Cuñanan y nan famia, Sobrino- y 
Sobrinanan, Ihanan, Comer y Compernan, 
conocirnan y demas famianan. 


Bisiñanan stima: 
Shaky y Hubert de Cuba., Majela Werleman. 


Amiga di cas stima: Cristina Ras. 


Famianan: Croes, Leon, Martijn, Ras, 
Geerman, Jansen, Lou, Boekhout, Thijsen, 
Almary, Wouters, Werleman, Everon, 
Feliciana, Maduro, Kelly, Rasmijn, Daal, 
Mercalina, Wever, Paesch, de Cuba, Lesire, 
Alvarado, Helena, Wong A Ton, Maduro, 
Briesen, 


Ta invita pa acto di entiero cual lo tuma 
lugar, diaranson 12 juli di 2or pa 4or di atardi 
na Aurora Funeral home, despues lo sali for 
di Aurora pa Santana Pastoor de Vries. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Cu dolor na nos curason, nos ta participa 
fayecimento di: 
Sra. Egidia D. Tromp 
Cariñosamente yama “Diana y Nana” 
*01-09-1957 - †25-06-2023 


Na nomber di su: 
Yiunan: 
Kenrick 
Kiarra 


Nietanan stima: 
Kelsey 
Kenjelaine 


Iha: 
Shy-Vienne 


Rumannan y demas famia 


Ta invita pa acto di despedida cual lo tuma 
lugar na Misa Sta Anna na Noord, diarason 12 di 
juli 2023 di 9’or pa 11’or di mainta. 
Cremacion lo tuma lugar despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor ta 
hasi” - Salmo 33 


Cu inmenso dolor na nos curazon y 
agradecido di tur loke e l’a haci pa nos, nos ta 
participa fayecimento di: 


Mario Mauricio Fingal 
Mihor conoci como: Mai, Papa, Papa Mai, Opa, 
Opachi, Granpoppop, 
Momo, Mo Mai, Don Mario 
*22-09-1925 - †06-07-2023 


Co-fundador di Fundacion Conseho Parokial 
Paradera 
X-vicepresident di F.C.P.P. (Centro/Club Caiquetio) 
X-president di S.C.A. 
X-president di Mosaico (Santa Fe) 
X-miembro di comision di Oranje Comité 
X-miembro di comision di Misa di Paradera 
Lid in de orde van Oranje Nassau 


Viudo di: Chanita Fingal-Biesum 


Na nomber di su: 
Yiunan: 
Joy y Jenny Fingal-Tromp 
†Edith y Robby Feliciana-Fingal 
Lienchi y Duke Croes-Fingal 
Robert Fingal 
Maritza y Damon Habibe-Fingal 
Sito Fingal y Martha Arenas 


Nieto(a)nan: 
Josanne, Jorgino, Jay-Than y Vanessa, Chejito, Randy, 
Rachied y Dianne, Richenell y Valentina, Yevgeny, 
Youssef, Jesu, Kendalee, Cristine y Ligenne, Ramsey y 
Debbie 


Bisanieto(a)anan: 
Ben-G, Xandy, Jorgino Jr, Arabella, Isabella, 
Mackenzie, Sienna, Devon, Jace. 


Rumannan: 
Jerry Fingal y Lika Henriquez 
Viuda Aura Schwengle-Fingal 


Cuñanan: 
Viuda Theresita Fingal-Loefstop 
Clara Maduro 
Viuda Cornea Biesum-Croes 
Viuda Carmen Biesum-Ras 


Sobrino y sobrinanan, primo y primanan, ihanan 
(mucho pa menciona), bisiñanan tanto di Pavia 
como di Panamastraat. 


Ayudantenan: 
Aracelly, Chachy, Milly. 


Masahista: 
Maricela 


Tur su amigo y amiganan 


Amigonan di cas: 
Randy y Meldy, Armando, Tinchi y Marjorie Vrolijk. 
Amigonan di Hooiberg Apartments 


(X)compañeronan di Parochieraad Paradera: Rufino 
Franken y Chinto Croes 


Demas famia: 
Fingal, Krozendijk, Biesum, Briesum, de Mey, Bareño, 
Tromp, Feliciana, Croes, Habibe, Dubero, Esser, 
Schwengle, Riley, Werleman, Fuentes, Geerman, Kock, 
Figaroa, Zara, Maduro, Wouters, Ras, Ruiz, Gomez, 
Rosenstand, Vrolijk, Boekhoudt, Dijkhoff, Loefstop. 


Despensa nos si nos por a lubida un of otro famia. 


Dia, orario y lugar di condolencia: 
Diaranzon 12 juli 2023 di 7.00-9.00 pm na Aurora 
Funeral Home. 


Acto di despedida y entiero ta tuma lugar diahuebs 
13 juli 2023 di 2.00 – 4.00 p.m. na Misa Santa Filomena 
na Paradera y despues ta sali pa Santana Catolico 
Pastor Kranwinkel na Paradera. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento inespera di nos ser stima: 


Sharine Loopstok 
Cariñosamente yama “Tante Ka of Shari” 
*04-12-1967 - †08-07-2023 


Acto di entiero lo wordo anuncia despues 


